text: Av7oManiA on Съб Фев 19 2011, 20:05
  1. Силиконов спрей. Добрите силиконови спрейове са дълготрайни, не увреждат материи и метали. Чрез тях може да елиминирате скърцания в търкащи се части, например уплътнения, пластмасови кори, капаци, дори копчета и други ел. части, без да се притеснявате от проблеми с ел. инсталацията на автомобила.
  2. Двойнолепящо тиксо. Звучи смешно на пръв прочит, но с помощта на съвсем малко двойнолепящо тиксо може да забравите за всякакви тропания в корите на вратите например.
  3. Памук. Не, не за ушите. Понякога досадните тропания не са породени от части от автомобила, а от предметите, които държите в купето. Всички дребни монети, винтчета, резервни бушони и т.н. в жабката и централната конзола, чакат удобен момент, за да ви демонстрират музикалното си майсторство. Постелете нетапицираните места за съхраняване на дребни предмети с хубава памучна материя, или уплътнете кутийките, в които държите винтчетата си с малко памук.
  4. Винтчета и щипки. Проверете дали няма счупени, разхлабени или изпаднали и загубени винтчета и щипки. Понякога най-досадното тракане може да се окаже съвсем леко разхлабило се винтче, което на пръв поглед е наред.
  5. Дунапрен. С него може да уплътните различните кухини, особено във вратите и да намалите не само тракащите елементи, но дори околния шум.
  6. Магнити. Ако някое капаче не се затваря достатъчно добре или трака прекалено много, може да го "прилепите" с два магнита. За целта обаче ще ви трябват известен опит с изрязването на пластмаси така, че да направите място за магнитите, но не и да нарушите интериора.